CELEX: 32014D0742
Language: mt
Date: 2014-10-28 00:00:00
Title: Deċiżjoni tal-Kunsill 2014/742/PESK tat- 28 ta' Ottubru 2014 li tħassar il-Pożizzjoni Komuni tal-Kunsill 2000/696/PESK fuq il-manteniment ta' miżuri speċifiċi restrittivi indirizzati kontra s-Sur Milosevic u persuni assoċjati miegħu u l-Pożizzjonijiet Komuni relatati 98/240/PESK, 98/326/PESK, 1999/318/PESK u 2000/599/PESK

29.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 308/99
            
         DEĊIŻJONI TAL-KUNSILL 2014/742/PESK
   tat-28 ta' Ottubru 2014
   li tħassar il-Pożizzjoni Komuni tal-Kunsill 2000/696/PESK fuq il-manteniment ta' miżuri speċifiċi restrittivi indirizzati kontra s-Sur Milosevic u persuni assoċjati miegħu u l-Pożizzjonijiet Komuni relatati 98/240/PESK, 98/326/PESK, 1999/318/PESK u 2000/599/PESK
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:
   
               (1)
            
            
               Fl-10 ta' Novembru 2000, il-Kunsill adotta l-Pożizzjoni Komuni tal-Kunsill 2000/696/PESK (1).
            
         
               (2)
            
            
               Il-Pożizzjoni Komuni 2000/696/PESK tat effett lill-istipulazzjoni fil-Pożizzjoni Komuni tal-Kunsill 2000/599/PESK (2) li l-miżuri restrittivi speċifiċi diretti kontra s-Sur Milosevic u persuni assoċjati miegħu għandhom jinżammu.
            
         
               (3)
            
            
               Il-Pożizzjoni Komuni 2000/696/PESK konsegwentement irrevediet il-miżuri restrittivi previsti fil-Pożizzjonijiet Komuni tal-Kunsill 98/240/PESK (3), 98/326/PESK (4) u 1999/318/PESK (5) sabiex jinżammu biss dawk id-dispożizzjonijiet restrittivi diretti kontra s-Sur Milosevic u l-persuni assoċjati miegħu.
            
         
               (4)
            
            
               Is-Sur Milosevic u l-persuni assoċjati miegħu ma għadhomx jippreżentaw theddida għall-konsolidazzjoni tad-demokrazija u, konsegwentement, ma hemm ebda raġunijiet biex jibqgħu japplikaw dawn il-miżuri restrittivi.
            
         
               (5)
            
            
               Il-Pożizzjonijiet Komuni 98/240/PESK, 98/326/PESK, 1999/318/PESK, 2000/599/PESK u 2000/696/PESK għandhom għalhekk jiġu mħassra,
            
         ADOTTA DIN ID-DEĊIŻJONI:
   Artikolu 1
   Il-Pożizzjonijiet Komuni 98/240/PESK, 98/326/PESK, 1999/318/PESK, 2000/599/PESK u 2000/696/PESK huma b'dan imħassra.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fil-Lussemburgu, it-28 ta' Ottubru 2014.
      
         
            Għall-Kunsill
         
         
            Il-President
         
         G. L. GALLETTI
      
   
   
      (1)  Il-Pożizzjoni Komuni tal-Kunsill 2000/696/PESK tal-10 ta' Novembru 2000 fuq il-manteniment ta' miżuri speċifiċi restrittivi indirizzati kontra s-Sur Milosevic u persuni assoċjati miegħu (ĠU L 287, 14.11.2000, p. 1).
   
      (2)  Il-Pożizzjoni Komuni tal-Kunsill 2000/599/PESK tad-9 ta' Ottubru 2000 dwar appoġġ lil FRY demokratika u t-tneħħija immedjata ta' ċerti miżuri restrittivi (ĠU L 261, 14.10.2000, p. 1).
   
      (3)  Il-Pożizzjoni Komuni 98/240/PESK tad-19 ta' Marzu 1998 iddefinita mill-Kunsill abbażi tal-Artikolu J.2 tat-Trattat dwar l-Unjoni Ewropea dwar miżuri restrittivi kontra r-Repubblika Federali tal-Jugoslavja (ĠU L 95, 27.3.1998, p. 1).
   
      (4)  Il-Pożizzjoni Komuni 98/326/PESK tas-7 ta' Mejju 1998 iddefinita mill-Kunsill abbażi tal-Artikolu J.2 tat-Trattat dwar l-Unjoni Ewropea dwar l-iffriżar ta' fondi miżmuma barra l-pajjiż mir-Repubblika Federali tal-Jugoslavja (FRY) u l-Gvernijiet Serbi (ĠU L 143, 14.5.1998, p. 1).
   
      (5)  Il-Pożizzjoni Komuni 1999/318/PESK tal-10 ta' Mejju 1999 adottata mill-Kunsill abbażi tal-Artikolu 15 tat-Trattat dwar l-Unjoni Ewropea dwar miżuri restrittivi addizzjonali kontra r-Repubblika Federali tal-Jugoslavja (ĠU L 123, 13.5.1999, p. 1).